פעילות בטבע לגנים ויסודי - חגיגה של פריחה והתחדשות - בינ״ה
הגן הבוטני שבגני הטבע פותח את שעריו לפעילות חינוכית מעשירה וחווייתית!
הפעילויות מיועדות לילדי הגן (3-6)
אנו מזמינים את הצוות החינוכי של ילדי הגן למפגש בלתי אמצעי עם הטבע הנמצא ממש מתחת לאפכם. הפעילות כוללת מספר תחנות בהן מתנסים הילדים בשלל חוויות: יצירה, שתילה, טאבון וסיור מונחה בין עצי הגן במהלכו נפגוש מיני צמחים שונים. בתחנות השונות נעסוק באופן חוויתי בסיפורים מאוצרות התרבות היהודית ונראה כיצד הם קשורים לחיינו. הפעילות מועברת על ידי מנחים מקצועיים של מחלקת החינוך בבינ"ה, המתמחים בהעברת תכנים חינוכיים בצורה חווייתית המותאמת לקבוצות הגיל השונות ולתהליכים החינוכיים המתקיימים בבתי הספר ובגנים.
בעקבות עונות השנה | סיורים ופעילויות סביב עונות השנה והשינויים שהן מזמנות לצמחייה ולחי דרך פריחה, גשמים ולבלוב.
מט"ו בשבט ועד שבועות | פעילות ייחודית סביב מעגל השנה המשלבת סיפורים מהמקורות, פעילות חוויתית והיכרות עם החי והצומח של ארץ ישראל.
החוקרים הצעירים | סדרת מפגשי חקר העוסקים בהכרת החי והצומח באזורינו מנקודת מבט רעננה.
*משך הפעילות כשעתיים הכוללים סיור, הדרכה חוויתית ופעילות יצירה
*ניתן לבחור פעילות חד פעמית או סדרה של מפגשים